Azaroaren 24a

Navarra Suma talde parlamentarioari Miguel Bujanda Cirauqui jaunak idatziz erantzuteko galdera egin du **(PES-00301)**, hau jakin nahi baitu: Ordainduko al dituzue, urriaren 16tik aurrera, NPEko ordainketen aurrerakinak, % 70ekoak zuzeneko ordainketen kasuan, eta azalerak kudeatzeko sistema integratuarekin zerikusia duten Landa Garapeneko zenbait ordainketaren aurrerakinaren % 85? EBk hala baimentzen du.

Galdera horri dagokionez, hau erantzun du Landa Garapeneko eta Ingurumeneko kontseilariak:

NPEko aurrerakina baimendutako lehenbiziko egun baliodunean ordainduko da, hau da, urriaren 18an.

Landa Garapenari dagokionez (FEADER SIGC), ez da aurrerakinik izanen, ordainketa Nafarroako Aurrekontuen kargura egiten delako eta, urte anitzekoak onetsita dauden moduan egonda, eskaera aurkeztu eta hurrengo urtean bakarrik ordain daitekeelako laguntza. Gainera, ezin da aurrerakinik eman harik eta titular guztien betekizun eta konpromiso guztien kontrolak amaitu arte, eta horiek gehienetan hurrengo urtera arte irauten dute; edota, laguntzen araubidearen espezifikotasuna dela eta, administrazio-kontrolak eta bertatik bertarakoak ez dira bukatzen eskaeraren urteko urrirako.

NBEFen zuzeneko ordainketei dagokienez, finantza-ekitaldiko lehen egun baliodunean funtsak eskatu dira, eta urriaren 18 (astelehena) aldera ordainduko dira. Azaleragatiko NPE NBEF laguntzen aurrerakina ordainduko zaie 10.189 titularri: guztira 54.670.414,30 euro, hau da, laguntza desakoplatuen (oinarrizko ordainketa, ordainketa berdea, nekazari gazteak eta nekazari txikiak) eta akoplatuen (labore proteinadunak, fruitu oskoldunak, lekaleak, erremolatxa eta tomatea) % 70. Ez da aurreratu arrozerako laguntza.

Hauek dira kontzeptuak:

|  |  |  |
| --- | --- | --- |
| Lerroa | Titularrak | Zenbatekoa |
| (1) Oinarrizko ordainketa | 8.699 | 36.044.781.77 |
| (2) Klimaren eta ingurumenaren onerako diren nekazaritzako jardunbideetarako ordainketa (ordainketa berdea) | 8.252 | 16.636.121.37 |
| (6) Nekazari gazteentzako ordainketa | 207 | 593.036.19 |
| (9) Nekazari txikien araubidea | 1.407 | 658.390.24 |
| (202) Labore proteinadunetarako laguntza | 1.640 | 496.189.58 |
| (203) Fruitu oskoldunetarako eta algarroborako laguntza | 269 | 13.875.78 |
| (204) Kalitatezko lekaleetarako laguntza | 4 | 2.235.32 |
| (205) Azukre erremolatxarako laguntza | 4 | 11.892.84 |
| (206) Industriarako tomaterako laguntza | 89 | 213.891.21 |

EGEFen kargura LGPko laguntzen aurrerakina ordaintzeari dagokionez, jada 2011. urtetik, kanpaina amaitutakoan egiten dira laguntza horien ordainketak. Beraz, jada aurtengo ekainean amaitu ziren SIGCrekin parekatutako 2020ko kanpainako laguntzen ordainketa guztiak.

Iruñean, 2021eko azaroaren 23an

Landa Garapeneko eta Ingurumeneko kontseilaria: Itziar Gómez López